Եթե մեր լեզվաքաղաքականության պատասխանատուներից պահանջեք այդ ոլորտը կարգավորող որեւէ հիմնարար հրատարակություն, ապա նրանք կհրամցնեն Տերմինաբանական եւ ուղղագրական տեղեկատու խորագրով ժողովածուն (2006թ.): Երկար սպասված այդ գրքի մեջ տեղ են գտել մեծ թվով հնացած եւ մեր այսօրվա իրականության հետ ոչ մի կապ չունեցող փաստաթղթեր: Բավական է ասել, որ գրքում ներկայացված որոշումների շարքը գլխավորում է հայոց լեզվի կանոնարկման ընդհանուր սկզբունքներին վերաբերող փաստաթուղթը, որն ընդունվել է դեռեւս 1955 թվականին: